sagorsarker/bangla-wikipedia huggingface dataset:
মিশরের পঞ্চম রাজবংশ

মিশরের পঞ্চম রাজবংশের (২৫০৪ - ২৩৪৭ খ্রিস্টপূর্বাব্দ) শাসকরা আগের রাজবংশগুলির তুলনায় আমাদের কাছে বেশি পরিচিত। সমকালীন বা তৎপরবর্তী মিশরের বিভিন্ন ঐতিহ্যবাহী লেখাপত্রে যেমন তাদের পরিচয় মেলে, তাদের আমলের বিভিন্ন প্রত্নতাত্ত্বিক উপাদান থেকেও তা যাচাই করা সম্ভব হয়। আবুসিরে অবস্থিত ছোট ছোট পিরামিডগুলি ও বিশেষ করে সূর্যদেবতা রা বা "রে"-র মন্দির তাদের শাসনামলের সাক্ষ্যবহন করে।
ফারাও উসেরকাফের (২৪৯৪ - ২৪৮৭ খ্রিস্টপূর্বাব্দ) হাতে এই রাজবংশের সূচনা। তার পরে সিংহাসনে বসেন তার পুত্র সাহুরে (২৪৮৭ - ২৪৭৫ খ্রিস্টপূর্বাব্দ)। তিনি পুন্ত অভিমুখে এক বিজয়াভিযান পরিচালনা করেন বলে জানতে পারা যায়। তার পরে ফারাও হন তার পুত্র নেফেরিরকারে কাকাই (২৪৭৫ - ২৪৫৫ খ্রিস্টপূর্বাব্দ); ফারাওদের রাজকীয় উপাধি গ্রহণের ঐতিহ্য তার আমল থেকেই শুরু হয়। তার পরের দু'জন সল্প সময়ের ফারাও'এর নাম আমরা জানতে পারি - তার পুত্র নেফেরেফ্রে (২৪৫৫ - ২৪৫৩ খ্রিস্টপূর্বাব্দ) ও শেপসেসকারে; দ্বিতীয়জনের বংশপরিচয় সম্বন্ধে তেমন কিছুই জানা যায় না। যাইহোক, শেপসেসকারে যতদূর সম্ভব নেফেরেফ্রে'র ভাই নিউসেরে ইনির হাতে মারা যান। ইনি দীর্ঘ ২৪ বছর (২৪৪৫ - ২৪২১ খ্রিস্টপূর্বাব্দ) বা তারও বেশি রাজত্ব করেন। আবুসিরে তার আমলে প্রচুর নির্মাণকার্য পরিচালিত হয়। এছাড়া গিজাতেও তিনি নূতন করে রাজকীয় নির্মাণে হাত দেন। এরপরে একে একে ফারাও হন মেনকাউহোর কাইউ (২৪২১ - ২৪১৪ খ্রিস্টপূর্বাব্দ), জেদকারে ইসেসি (২৪১৪ - ২৩৭৫ খ্রিস্টপূর্বাব্দ) এবং উনাস (২৩৭৫ - ২৩৪৫ খ্রিস্টপূর্বাব্দ)। শেষোক্তজন ছিলেন এই রাজবংশের শেষ ফারাও।
যদিও প্রখ্যাত প্রাচীন মিশরীয় পণ্ডিত মানেথোর মতে পঞ্চম রাজবংশের রাজত্বের স্থায়িত্বকাল ছিল ২৪৮ বছর, আধুনিক ঐতিহাসিকদের মতে তা মোটামুটি ১৫০ বছরের মতো স্থায়ী ছিল। নিচের ছকে হোরাসনাম ও রাণীদের নামগুলি নেওয়া হয়েছে ডডসন ও হিল্টনের বই থেকে। তবে বিভিন্ন ঐতিহাসিকদের মধ্যে এঁদের রাজত্বের নির্দিষ্ট সনতারিখ নিয়ে কিছুটা মতানৈক্য লক্ষ করা যায়।
এইসময় ফারাওদের প্রকৃত ক্ষমতা কিছুটা হ্রাসের প্রবণতা লক্ষ্য করা যায়। পক্ষান্তরে অভিজাত শ্রেণি ও প্রশাসনিক আধিকারিকদের ক্ষমতা অনেকটাই বৃদ্ধি পায়। ফারাওও তাদের উপরে অনেকটা নির্ভরশীল হয়ে পড়েন। সমসাময়িক নানা লিখিত ফলক ও অন্যান্য সাক্ষ্য থেকে আমরা এই তথ্য জানতে পারি।
এইসময় মিশরের বাণিজ্যের উল্লেখযোগ্য প্রসার লক্ষ করা যায়। আবলুস কাঠ, গন্ধরস লোবান প্রভৃতি সুগন্ধি দ্রব্য, সোনা তামা এবং অন্যান্য প্রয়োজনীয় ধাতু, ইত্যাদির বাণিজ্য উল্লেখযোগ্য পরিমাণে বৃদ্ধি পাওয়ার ফলে জাহাজশিল্পেরও প্রসার ঘটে, যাতে খোলা সমুদ্রে বাণিজ্যাভিযান সম্ভব হয়। লেবানন থেকে সে'সময় মিশরে সিডার কাঠ আমদানি করা হত; লোহিত সাগর বরাবর পুন্ত থেকে (যতদূর সম্ভব আজকের সোমালিয়া) আমদানি হত সোনা, আবলুস কাঠ, হাতির দাঁত, সুগন্ধি রেজিন, প্রভৃতি। তবে সে' যুগে জাহাজ নির্মাণের ক্ষেত্রে লোহার পেরেক, গজাল, ক্ল্যাস্প বা এমনকী কাঠের গোঁজও ব্যবহৃত হত না; বড় বড় কাঠ বা তক্তাকে মোটা দড়ি বা কাছি দিয়ে শক্ত করে বেঁধে একসঙ্গে করে তৈরি হত জাহাজের খোল।
উনাসের পিরামিডগাত্রে আমরা যে চিত্রলিপির দেখা পাই, তা উদ্ধার হওয়া পিরামিডগাত্রে লিখিত লিপির মধ্যে প্রাচীনতম। আমাদের হাতে এসে পৌঁছনো মানুষের লিখিত ধর্মীয় লেখারও তা প্রাচীনতম উদাহরণ।
নিধি ভানুশালি

নিধি ভানুশালি একজন ভারতীয় টেলিভিশন অভিনয় শিল্পী।তিনি মূলত ভারতীয় টেলিভিশন কমেডি ধারাবাহিক তারক মেহতা কা উল্টা চশমা তে সোনালিকা ভিরে বা সনু নামে অভিনয় করার কারণেই বেশি পরিচিত।
২০১২ সালে নিধি তারক মেহতা কা উল্টা চশমা ধারাবাহিকের সনু চরিত্রের আগের অভিনেত্রী(ঝিল মেহতা) চলে যায়।সেই চরিত্রের জন্য নিধি অডিশন দেন এবং নির্বাচিত হন।তার প্রথম পর্বটি নভেম্বর ২০১২ তে প্রচারিত হয়।সনু চরিত্রটি একজন দুষ্ট,চঞ্চল,সুন্দরী ও মেধাবী মেয়ে,যে কিনা আতমারাম তুকারাম ভিরে নামক এক শিক্ষকের মেয়ে।
রীতা ভাদুড়ি

রীতা ভাদুড়ি ( ) ছিলেন একজন ভারতীয় চলচ্চিত্র, এবং এখন টেলিভিশন অভিনেত্রী.  
তিনি ১৯৭৩ সালের চলচ্চিত্র ও টেলিভিশন ইনস্টিটিউট অব ইন্ডিয়া (এফটিআইআই), পুণের গ্র্যাজুয়েট ছিলেন এবং অভিনেত্রী জারিনা ওয়াহাব এর সতীর্থ ছিলেন।  নিমকি মুখুয়ায় নানীর ভূমিকায় অভিনয় করেছেন সর্ব শেষ।
রীতা ভাদুড়ী গুজরাটি চলচ্চিত্র শিল্পের সাথেও যুক্ত ছিলেন। জন্মগতভাবে গুজরাটি না হলেও, তিনি গুজরাটি চলচ্চিত্র শিল্পে একজন অত্যন্ত সফল অভিনেত্রী ছিলেন। রীতা ভাদুড়ির অভিষেক হওয়ার পর থেকে তিনি এখন পর্যন্ত ৭০টিরও বেশি চলচ্চিত্র এবং ৩০টিরও বেশি নাটকে কাজ করেছেন। 
তিনি অভিনয় করেছেন ৭১টি সিনেমাতে।
ফুটবল ক্লাব কিলিকিয়া

ফুটবল ক্লাব কিলিকিয়া (), একটি বিলুপ্ত আর্মেনীয় পেশাদার ফুটবল ক্লাব, রাজধানী ইয়েরেভানে অবস্থিত ছিল।
১৯৯২ সালে, ফুটবল ক্লাব কিলিকিয়া প্রতিষ্ঠিত হয়েছিল এবং প্রথম স্বাধীন আর্মেনিয়ান চ্যাম্পিয়নশিপে অংশগ্রহণ করেছিল। ১৯৯২ সালে তারা তালিকায় ১২ তম স্থান দখল করে নেয় এবং ১৯৯৩ সালের আর্মেনিয়ার প্রিমিয়ার লিগে খেলার সুযোগ পায়। ১৯৯৩ সালের শুরুর দিকে, ক্লাবটি আর্থিক সমস্যায় পড়া ফুটবল ক্লাব মাল্টিয়ার সাথে যুক্ত হয়। যদিও এক বছরের জন্য স্থায়ী হয়, কারণ দলটি আর্মেনিয়ার প্রথম লীগে থেকে নির্বাসিত করা হয়। ১৯৯৪ সালের শুরুতে দুটি ক্লাব বিচ্ছিন্ন হয়ে যায়।
১৯৯৭ সালে ফুটবল ক্লাব কিলিকিয়া পুনর্জাগরিত হয়, কিন্তু তারা ১৯৯৯ সাল পর্যন্ত লীগে অংশগ্রহণ করেনি। ১৯৯৯ সালে, ফুটবল ক্লাব কিলিকিয়া, প্রিমিয়ার লীগে আর্থিক সমস্যায় পড়া পেনিক ইয়েরেভেনের পরিবর্তে স্থান দেওয়া হয়। ২০০১ সালে, ফুটবল ক্লাব কিলিকিয়া, প্রবেশমূল্য না দেওয়া আর্মেনিয়ার প্রিমিয়ার লিগ থেকে নির্বাসিত করা হয়। ২০০৩ সালে তারা আরও উন্নীত করে এবং তারপর থেকে প্রিমিয়ার লীগে ষষ্ট এবং পঞ্চম স্থান পেয়েছে। ২০০৫ সালে, পঞ্চম স্থান থাকাতে ২০০৬ এর ইন্টারটটো কাপ খেলার সুযোগ পায়। ক্লাবটি অন্যান্য ক্লাবের সাথে লড়াই করার জন্য সংগ্রাম করে আসছে, কারণ তারা কেবলমাত্র তরুণ স্থানীয় খেলোয়াড়দেরকে খেলাবার সক্ষম।
২০১১ সালের জাতীয় প্রতিযোগিতায়, ফুটবল ক্লাব কিলিকিয়া অংশগ্রহণ নিশ্চিত করবার জন্য ১৬ জানুয়ারির মধ্যে থাযথ প্রবেশমূল্য দিয়ে অবদান রাখার কথা ছিল কিন্তু নির্দিষ্ট সময়ের মধ্যে কোনো নিশ্চিতকরণ এবং অর্থ প্রদান করা হয় না। ২৬ জানুয়ারি ২০১১ সালে, ক্লাব থেকে আর্মেনীয় ফুটবল ফেডারেশনে একটি আনুষ্ঠানিক চিঠি পাঠিয়েছিল বলা হয় যে তাদের দলটি বিচ্ছিন্ন হয়ে পড়েছে এবং অর্থনৈতিক সমস্যার কারণে ২০১১ সালের আর্মেনিয়ার জাতীয় প্রতিযোগিতায় অংশগ্রহণ করতে সক্ষম নয়। ৩১ জানুয়ারি ২০১১, এফএফএ আনুষ্ঠানিকভাবে জানায়, যে এফএফএ-এর অধীনে সকল ফুটবল টুর্নামেন্ট থেকে "ফুটবল ক্লাব কিলিকিয়া" কে বাদ দেওয়ার সিদ্ধান্ত নিয়েছে। এভাবে ক্লাবটির অস্তিত্ব বিলিপ্ত হয়ে যায় এবং আজ ইতিহাসের পাতায় স্থান লাভ করেছে।
আর্মেনিয়ান কাপ
"ডিসেম্বর ২০০৮ অব্দি।"
"With the website UEFA
Appearances in UEFA Champions League: 1 (In the article about the team – information not available)
Appearances in UEFA Europa League: 1 (In the article about the team – information not available)
Appearances in UEFA Intertoto Cup: 1"
বাদ্যানীর গান

বাদ্যানীর গান হল বাংলার একধরনের লোকসঙ্গীত। সাপুড়ে বা বেদে জনগোষ্ঠীর মানুষেরা পল্লীগ্রামে ঘুরে ঘুরে সাপের খেলা দেখানোর সময়ে এই বিশেষ ধরনের গান গেয়ে থাকে।
সাপুড়ে বা বেদে সম্প্রদায়ের লোকেরা সাপের খেলা দেখিয়ে জীবিকা নির্বাহ করে। সাপুড়েরা মূলত বর্ষাকালে জনপদে বের হয় এবং যাযাবরের মতো গ্রামে গ্রামে ঘুরে জড়িবুটির ভেষজ, সিঙ্গাফুকা ইত্যাদির মাধ্যমে জনতার মধ্যে স্থান করে নেয়। বাংলার গ্রামে-গঞ্জে এদের ঝাঁপিতে করে নির্বীষ সাপ নিয়ে ঘুরতে দেখা যায়। পেটমোটা "সাপুড়ে-বাঁশি" বাজিয়ে এরা সাপ নাচায়। সাপের খেলা দেখানোর সময় এরা মনসামঙ্গলের বেহুলা-লক্ষ্মীন্দর, চাঁদ সদাগরের কাহিনি গানে গানে বিবৃত করে। এগুলিই লোকমুখে "বাদ্যানীর গান" নামে পরিচিত।
সাপুড়েরা এককভাবে বা দুজনে মিলে খেলা দেখাতে বের হলে গানে গানে আত্মপরিচয় দেয়।
একজনে সাপের খেলা দেখালে,
<poem>
সাঁপুড়ির মেয়ে গো
বড়ো সাঁপের খেলাগো দেখাই
নগরে বাজারে গো
রে বিধি কি হইলো।।"
</poem>
দুজনে মিলে খেলা দেখানোর সময়,
<poem>
"ও বাবু সেলাম বারে বারে
আমার নাম গয়া বাদ্যা বাবু
বাড়ি পদ্মা পার।
মোরা পঙ্খী মারি পঙ্খী ধরি,
মোরা পঙ্খী বেইচ্যা খাই
মোদের ঘরো বাড়ি নাই।
ওরে সব দুনিয়া বাড়ী মোদের
সকল মানুষ ভাই।।"
</poem>
আদাব

আদাব (বাংলা: আদাব) অর্থ হচ্ছে সম্মান, শ্রদ্ধা, দক্ষিণ এশীয় মুসলমানদের দ্বারা ব্যবহৃত হয়, পাশাপাশি অনেক হিন্দু একে অপরকে অভিবাদন করে। এটি ইন্দো-ফার্সী সংস্কৃতির সাথে যুক্ত। শব্দটি উর্দু থেকে আগত হয়েছে আরবি শব্দ আদব এর মাধ্যমে যার অর্থ শিষ্টাচার।
মুসলমানদের স্বাভাবিক অভিবাদন থেকে দেখা যায় যে "আসসালামু আলাইকুম" কেবল মুসলমানদের মধ্যেই প্রচলিত, ভারতের মুসলমানরা একটি বহু-বিশ্বাস এবং বহুভাষী সমাজে বসবাস করে, এই অভিবাদনের বিকল্প রূপ হিসেবে আদাব প্রচলন শুরু হয়।
অভিবাদনটি ডান হাত দিয়ে নিচ থেকে প্রণাম করার ভঙ্গিতে কপালে স্পর্শ করা হয় এই ইশারা করে দেয়া হয়ে থাকে এবং বলা হয় "আবাদব আর্জ হ্যাই" যার অর্থ "আমি আপনাকে আমার শ্রদ্ধা জানাচ্ছি" বা সংক্ষেপে আদাব। প্রায়ই এর আনুরুপ ভঙ্গিতেই উত্তর দেওয়া হয় বা "ব্যবহৃত" শব্দটিকে উত্তর হিসাবে বলা হয়।
দ্য ডকুমেন্ট ফাউন্ডেশন

দ্য ডকুমেন্ট ফাউন্ডেশন (টিডিএফ) মুক্ত সোর্স ডকুমেন্ট নিয়ন্ত্রণ সফটওয়্যার সরবরাহ করা একটি অব্যবসায়ী প্রতিষ্ঠান। এটা ওপেনঅফিসের ডেভেলপারদের কর্তৃক প্রতিষ্ঠিত একটি সংগঠন যা লিব্রেঅফিসের উন্নয়ন সহজতর করার জন্যে প্রতিষ্ঠা করা হয়েছিলো।
ভাব্য গান্ধী

ভাব্য গান্ধী একজন ভারতীয় টেলিভিশন ও চলচ্চিত্র অভিনেতা।তিনি ভারতীয় পরিস্থিতিগত কৌতুক ধারাবাহিক তারক মেহতা কা উল্টা চশমায় তিপেন্দ্র গাডা চরিত্র চিত্রাঙ্কের জন্য অধিক পরিচিত।
গান্ধী ২০০৮ থেকে তারক মেহতা কা উল্টা চশমা ধারাবাহিকের প্রধান চরিত্র জেঠালাল গাডার ছেলে হিসেবে অভিনয় করে।তবে ২০১৭ সালে ধারাবাহিকে অভিনয় করা ছেড়ে দেয়।তার কারণ হিসেবে বলা হয় তার চরিত্রকে পরিচালক গুরুত্ব দিচ্ছিলো না।
সে ২০১০ এর হিন্দি ছবি স্ট্রাইকারে শিশু শিল্পী হিসেবে কাজ করে।২৫ আগস্ট ২০১৭ তে ছাড় পাওয়া "পাপা তামনে নেই সামঝে" ছবি দ্বারা গুজরাতি চলচ্চিত্র অভিনয়ের সূচনা করে।
ভাব্য তার পরিবারের সাথে মুম্বইতে থাকে।"সময় শাহ" যে কিনা তার সাথে তারক মেহতা কা উল্টা চশমাতে গুরুচরণ সিং সোধী(গগি) চরিত্রে অভিনয় করতো, সম্পর্কে তার চাচাত/মামাতো ভাই।
কারাকুম মরুভূমি

কারাকুম মরুভূমি, অথবা কারা-কুম এবং গারা-গাম (, ; ;) হল মধ্য এশিয়ার একটি মরুভূমি।তুর্কি অভিধান অনুযায়ী, নামটির আক্ষরিক অর্থ "কালো বালি" , মরুভূমির বালুকাময় উপরিভাগের তলদেশে ছড়িয়ে থাকা কালো মৃত্তিকার কারণে এই নামকরণ। এটি তুর্কমেনিস্তান-এর প্রায় ৭০ শতাংশ বা প্রায় .৩৫০, ০০০ বর্গ কিলোমিটার অঞ্চল জুড়ে রয়েছে। 
এই অঞ্চলে, জনসংখ্যার ঘনত্ব অত্যন্ত বিক্ষিপ্ত; গড়ে প্রতি ৬.৫ বর্গকিলোমিটার (প্রতি ২.৫ বর্গ মাইল)-এ ১ জন ব্যক্তির বাস। বৃষ্টিপাত হয় বিক্ষিপ্ত, গড়ে ৭০ থেকে ১৫০ মিলিমিটার বৃষ্টি হয় প্রতি বছর.
বর্তমান দিনের তুর্কমেনিস্তান ের অধিকাংশ অঞ্চল জুড়ে, কারাকুম মরুভূমি, কাস্পিয়ান সাগরের পূর্বদিকে অবস্থিত। উত্তরদিকে রয়েছে আরল সাগর এবং উত্তর-পূর্বে রয়েছে আমু দরিয়া নদী এবং কাইজেল কুম মরুভূমি । আরল সাগরের জলস্তর নেমে যাওয়ায়, কারাকুম মরুভূমি ধীরে ধীরে 'আরাল-কারাকুম' হিসেবে সম্প্রসারিত হয়ে চলেছে। সবচেয়ে সাম্প্রতিকতম জলস্তর ড্রপ হয়েছে, প্রাক্তন সোভিয়েত ইউনিয়ন-এর, সেচ প্রকল্প রূপায়নের সময়।  যদিও উত্তর Aral সাগর বর্তমানে ক্রমবর্ধমান, দক্ষিণ Aral সাগর এখনও জলশূন্য হয়ে চলেছে,এবং এইভাবে মরুভূমি বিস্তৃত হয়ে চলেছে।
কারাকুম মরুভূমিতে দারভাজা গ্যাস ক্রেটার অবস্থিত।এছাড়া, এই এলাকায় উল্লেখযোগ্য পরিমাণ তেল এবং প্রাকৃতিক গ্যাস আমানত আছে।
হিন্দু কুশ পর্বত থেকে নির্গত মুরঘাব এবং তেজেন নদী প্রবাহ পশ্চিম প্রবাহী হয়ে মরুভূমির মধ্যে জলপ্রদান করে যা সেচের জন্য কাজে লাগে। 
কারাকুম মরুভূমি পৃথিবীর দ্বিতীয় বৃহত্তম সেচ খাল,কারাকুম খাল, দ্বারা অতিক্রম করা হয় যা আমু দারিয়া থেকে দক্ষিণ অঞ্চলে জল নিয়ে আসে। খালটির নির্মাণকাজ শুরু হয়েছিল ১৯৫৪ সালে এবং সম্পন্ন হয় ১৯৫৮ সালে. এটি ১,৩৭৫ কিলোমিটার দীর্ঘ এবং বার্ষিক ১৩-২০ ঘন মিটার জল পরিবহন করে। এই খালটির লিকেজ থেকে বিভিন্ন ছোট হ্রদ এবং পুকুর সৃষ্টি হয়েছে আশেপাশে। 
কারাকুমের মধ্যে রয়েছে, উলি (বড়) বলকান পর্বতশ্রেণী যেখানে প্রত্নতত্ত্ববিদরা প্রস্তরযুগের মানুষের দেহাবশেষ খুঁজে পেয়েছেন। 
মেরি এবং তেজেন -এর মরূদ্যান অঞ্চল তুলা উৎপাদনের জন্যে বিখ্যাত। 
কারাকাম মরুভূমিতে অবস্থিত দারভাজা গ্যাস ক্রেটার, যেটি "নরকের দরজা" বা "ডোর টু হেল" নামে পরিচিত, ১৯৭১ সালের পর থেকে ক্রমাগত জ্বলছে প্রাকৃতিক গ্যাসের কারণে। এটি এই অঞ্চলের একটি প্রধান পর্যটন আকর্ষণ, প্রতি বছর শত শত দর্শক ভ্রমণ করেন।
ট্রান্স-কাস্পিয়ান রেলওয়ে  দ্বারা মরুভূমি অতিক্রম করা যায়।
জেমস ক্যাগনি

জেমস ফ্রান্সিস ক্যাগনি জুনিয়র (; জন্ম: ১৭ জুলাই ১৮৯৯ - ৩০ মার্চ ১৯৮৬) ছিলেন একজন মার্কিন অভিনেতা ও নৃত্যশিল্পী। তিনি মঞ্চ ও চলচ্চিত্রে কাজ করেছেন, যদিও চলচ্চিত্রেই তার প্রভাব অধিক। অবিচ্ছিন্নভাবে উদ্যমী কাজ, ভিন্নধর্মী কণ্ঠ ও হাস্যরসের সময়জ্ঞানের জন্য তিনি সমাদৃত হন এবং পুরস্কার অর্জন করেন। তিনি "দ্য পাবলিক এনিমি" (১৯৩১), "ট্যাক্সি!" (১৯৩২), "অ্যাঞ্জেলস্‌ উইথ ডার্টি ফেসেস" (১৯৩৮), ও "হোয়াইট হিট" (১৯৪৯) চলচ্চিত্রে অভিনয়ের জন্য সুখ্যাতি অর্জন করেন। ১৯৯৯ সালে আমেরিকান ফিল্ম ইনস্টিটিউট তাদের করা হলিউডের স্বর্ণযুগের সেরা পুরুষ তারকা তালিকায় তাকে অষ্টম সেরা তারকার স্বীকৃতি দেয়। ক্যাগনি সম্পর্কে অরসন ওয়েলস বলেন, "[তিনি] সম্ভবত ক্যামেরার সামনে দাঁড়ানো সেরা অভিনয়শিল্পী", এবং স্ট্যানলি কুবরিক তাকে সর্বকালের সেরা অভিনয়শিল্পীদের একজন বলে গণ্য করেন।
১৯৩৮ সালে ক্যাগনি "অ্যাঞ্জেলস্‌ উইথ ডার্টি ফেসেস" ছবিতে রকি সুলিভান চরিত্রে অভিনয় করে তার প্রথম শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। ১৯৪২ সালে তিনি "ইয়াঙ্কি ডুডল ড্যান্ডি" ছবিতে জর্জ এম. কোহ্যান চরিত্রে তার উদ্যমী কাজের জন্য অস্কার লাভ করেন। তিনি ১৯৫৫ সালের "লাভ মি অর লিভ মি" ছবিতে অভিনয়ের জন্য তৃতীয়বার অস্কারের জন্য মনোনীত হন। ১৯৬১ সালে ক্যাগনি তার পরিবারকে সময় দেওয়ার জন্য অভিনয় ও নৃত্য থেকে অবসর নেন। ২০ বছর পর স্ট্রোক থেকে বাঁচার পর "র‍্যাগটাইম" (১৯৮১) ছবিতে কাজ করেন। তিনি ১৯৪২ সাল থেকে দুই বছর স্ক্রিন অ্যাক্টরস গিল্ডের সভাপতির দায়িত্ব পালন করেন।
ডোনাল্ড সাদারল্যান্ড

ডোনাল্ড ম্যাকনিকোল সাদারল্যান্ড, ওসি (;(১৭ জুলাই ১৯৩৫-২০ জুন ২০২৪) হলেন একজন কানাডীয় অভিনেতা। পাঁচ দশকের অধিক সময়ের কর্মজীবনে তিনি একটি সম্মানসূচক অস্কার, একটি এমি পুরস্কার, দুটি গোল্ডেন গ্লোব পুরস্কারসহ একাধিক সমালোচনামূলক পুরস্কার অর্জন করেছেন।
সাদারল্যান্ড "দ্য ডার্টি ডজন" (১৯৬৭), "ম্যাশ" (১৯৭০), "কেলিস হিরোজ" (১৯৭০), "ক্লুট" (১৯৭১), "ডোন্ট লুক নাউ" (১৯৭৩), "ক্যাসানোভা" (১৯৭৬), "নাইটিন হান্ড্রেড" (১৯৭৬), "অ্যানিমেল হাউজ" (১৯৭৮), "ইনভেশন অব দ্য বডি স্ন্যাচারস" (১৯৭৮), "অর্ডিনারি পিপল" (১৯৮০) ও "আই অব দ্য নিডল" (১৯৮১) ছবিতে অভিনয় করে খ্যাতি অর্জন করেন। তিনি পরবর্তীতে কানাডার অন্যতম সম্মানিত, ফলপ্রসূ ও ভিন্নধর্মী চরিত্র অভিনেতা হিসেবে নিজেকে প্রতিষ্ঠিত করেন। তিনি পরবর্তীতে বেশ কিছু সফল চলচ্চিত্রে কেন্দ্রীয় ভূমিকায় ও পার্শ্ব ভূমিকায় অভিনয় করেন, তন্মধ্যে উল্লেখযোগ্য হল "আ ড্রাই হোয়াইট সিজন" (১৯৮৯), "জেএফকে" (১৯৯১), "আউটব্রেক" (১৯৯৫), "আ টাইম টু কিল" (১৯৯৬), "উইদাউট লিমিটস" (১৯৯৮), "দি ইটালিয়ান জব" (২০০৩), "কোল্ড মাউন্টেন" (২০০৩), "প্রাইড আন্ড প্রেজুডিস" (২০০৫), "অরুরা বোরেলিস" (২০০৬), ও "দ্য হাঙ্গার গেমস চলচ্চিত্র ধারাবাহিক" (২০১২-২০১৫)।
সাদারল্যান্ড আটটি গোল্ডেন গ্লোব পুরস্কারের মনোনয়ন লাভ করেন এবং টেলিভিশন চলচ্চিত্র "সিটিজেন এক্স" (১৯৯৫) ও "পাথ টু ওয়ার" (২০০২)-এর জন্য দুটি পুরস্কার অর্জন করেন। "সিটিজেন এক্স"-এর জন্য তিনি একটি প্রাইমটাইম এমি পুরস্কারও অর্জন করেন। তিনি ১৯৮১ সালের "থ্রেশল্ড" চলচ্চিত্রের জন্য কানাডীয় একাডেমি পুরস্কার অর্জন করেন। তিনি হলিউড ওয়াক অব ফেম ও কানাডীয় ওয়াক অব ফেম সম্মানে ভূষিত হন। কয়েকটি গণমাধ্যম ও কয়েকজন চলচ্চিত্র সমালোচক তাকে অস্কারের মনোনয়ন না পাওয়া সেরা অভিনয়শিল্পীদের একজন বলে গণ্য করেন। ২০১৭ সালে তিনি চলচ্চিত্রে তার অবদানের জন্য একাডেমি সম্মানসূচক পুরস্কার লাভ করেন।
জঙ্গীপুর বিধানসভা কেন্দ্র

জঙ্গীপুর (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৫৮ নং জঙ্গীপুর বিধানসভা কেন্দ্রটি জঙ্গীপুর পৌরসভা, রঘুনাথগঞ্জ-১ সমষ্টি উন্নয়ন ব্লক এবং আহিরন এবং বনসাবাটি গ্রাম পঞ্চায়েত গুলি সুতি-১ সমষ্টি উন্নয়ন ব্লক এর অন্তর্গত।
জঙ্গীপুর বিধানসভা কেন্দ্রটি ৯ নং জঙ্গীপুর লোকসভা কেন্দ্রের অন্তর্গত।
২০১১ সালের নির্বাচনে, কংগ্রেসের এমডি. সোহরাব তার নিকটতম প্রতিদ্বন্দ্বী সিপিআই (এম) -এর পূর্ণিমা ভট্টাচার্যকে পরাজিত করেন।
২০০৬ এবং ২০০১ সালে রাজ্য বিধানসভা নির্বাচনে, আরএসপি এর আবুল হাসনাত জঙ্গীপুর কেন্দ্র থেকে জয়লাভ করেন, তার নিকটতম প্রতিদ্বন্দ্বী কংগ্রেস/নির্দলের হাবিবুর রহমানকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। কংগ্রেসের হাবিবুর রহমান ১৯৯৬ সালে আরএসপি'র আব্দুল হককে পরাজিত করেন। আরএসপি এর আব্দুল হক ১৯৯১ সালে কংগ্রেসের হাবিবুর রহমানকে পরাজিত করেন। কংগ্রেসের হাবিবুর রহমান ১৯৮৭ সালে আরএসপি'র আব্দুল হককে পরাজিত করেন, নির্দলের বদরুদ্দিন আহমেদকে এবং ১৯৭৭ সালে এসইউসি'র অচিন্ত্য সিংহকে পরাজিত করেন।
কংগ্রেসের হাবিবুর রহমান ১৯৭২ সালে জয়ী হন। নির্দলের বদরুদ্দিন আহমেদ ১৯৭১ সালে জয়ী হন। ১৯৬৯ এবং ১৯৬৭ সালে আরএসপি/নির্দল এর আব্দুল হক জয়ী হয়। কংগ্রেসের মুক্তিপদ চ্যাটার্জী ১৯৬২ সালে জয়ী হন। ১৯৫৭ সালে জঙ্গীপুর একটি যৌথ আসন ছিল। কংগ্রেসের শ্যামাপদ ভট্টাচার্য ও কুবের চন্দ হালদার উভয়ই জয়লাভ করেছিল। ১৯৫১ সালে জঙ্গীপুর আসন ছিল না। ১৯৫১ সালে সাগরদীঘি একটি যৌথ আসন ছিল। কংগ্রেসের শ্যামাপদ ভট্টাচার্য ও কুবের চন্দ হালদার উভয়ই জয়লাভ করেছিল।
প্রেমীদের উদ্যান

প্রেমীদের উদ্যান ( ("Siraharneri Aygi")) একটি সর্বসাধারণের জন্য উদ্যান, বাঘরায়ন এভিনিউ ইয়েরেভান আর্মেনিয়াতে অবস্থিত। এটি কেন্ট্রন জেলার শহরের মাঝামাঝি ২.৫ হেক্টর এলাকা জুড়ে বিস্তৃত। ২০০৫-২০০৮ সালের মধ্যে উদ্যানটি পুরোপুরি পুনর্নির্মাণ করা হয় এবং নভেম্বর ২০০৮ সালে 'বোগোসিয়ান ফাউন্ডেশন' শীর্ষক উপদেষ্টা অ্যালবার্ট বোগোসিয়ানের উদ্যোগে পুনরায় চালু করা হয়।
অষ্টাদশ শতকে উদ্যানটি কোজর্ন উদ্যান নামে পরিচিত ছিল, পুরানো ইয়েরেভানের উত্তর-পশ্চিমাঞ্চলীয় উপনগর কোজর্ন জেলার নামকরণে করা হয়। এটি তার মধ্যযুগীয় কবরস্থান এবং তার চ্যাপেল জন্য সুপরিচিত ছিল।
দ্বিতীয় বিশ্বযুদ্ধের পর, উদ্যানটি ১৯৪৯ সালে পুনরায় ডিজাইন করা হয় এবং প্রখ্যাত রাশিয়ান কবি আলেকজান্ডার পুশিন ১৫০তম বার্ষিকী উদ্‌যাপনের অংশ হিসেবে আর্মেনীয় সোভিয়েত সমাজতান্ত্রিক প্রজাতন্ত্রের মন্ত্রী পরিষদের সিদ্ধান্তের দ্বারা পুস্কিন উদ্যান নামকরণ করা হয়। এর পরে ১৯৭০ সালে, সোভিয়েত ইউনিয়নের সদস্য দেশগুলির বন্ধুত্বের প্রতি শ্রদ্ধা হিসাবে উদ্যানটি বরকেমুতহান (বন্ধুত্ব) নামকরণ করা হয়। ১৯৯৫ সালে, আর্মেনিয়া প্রজাতন্ত্রের স্বাধীনতা অনুসরণ করে, ইয়েরেভান সিটি কাউন্সিলের সিভিল প্রতিনিধিদের সভাপতির সিদ্ধান্তে, উদ্যানটি প্রেমীদের উদ্যান ইয়েরেভান নামকরণ করা হয়, এই সত্যের ভিত্তিতে যে বিংশ শতাব্দীর দ্বিতীয়ার্ধে বহু দম্পতিদের প্রিয় মিলনস্থল ছিল এটি।
২০০৫ সালে, উপদেষ্টা অ্যালবার্ট বোগোসিয়ানের উদ্যোগে, বোগোসিয়ান ফাউন্ডেশন 'বোগোসিয়ান উদ্যান' প্রকল্পের মধ্যে দিয়ে উদ্যানের সংস্কারের কাজটি সম্পন্ন করে। গবেষণার এক বছর পর, ২০০৬ সালে, ফরাসি পরিকল্পক স্থাপত্যশিল্পী " পিয়ের রামবচ " নতুন প্রেমীদের পার্ক প্রকল্পটির নকশা উপস্থাপন করেন এবং ইয়েরেভানের সিটি কাউন্সিলের কাছ থেকে অনুমোদন লাভ করেন। পিয়ের রামবাক আর্মেনীয় ভূখণ্ডের সন্ধানে আর্মেনিয়াতে বহুবার গিয়েছেন এবং আর্মেনিয়ার মনোভাবের সাথে যথাযথ জাপানি প্রাকৃতিক দৃশ্য নির্মাণ নীতির সংমিশ্রণকে সক্ষম করার জন্য সর্বোত্তম সমাধানের সন্ধান করেছেন।
২০০৫ এবং ২০০৮ সাল ধরে সম্পূর্ণরূপে পুনর্নবীকরণের পর, নভেম্বর ২০০৮ এ ইয়েরেভানের "প্রেমীদের উদ্যান" খোলা হয়েছিল। তবে, সম্পূর্ণরূপে পুনর্নবীকরণের পরও উদ্যানের সমস্ত অংশে হুইলচেয়ার করে ঘুরে দেখার সুবন্দোবস্ত করা নেই। অনেক বহিরঙ্গন আসন নিয়ে একটি ছোট ক্যাফে আছে।
উদ্যানে এছাড়াও রবার্ট বোগোসিয়ানের নামে একটি ছোট গ্যাল্যারি আছে, ২১৫ টি আসন এবং একটি মঞ্চ যার আয়তন ১০০ মিমি²। নিম্নলিখিত অনুষ্ঠানগুলি উদ্যানে অনুষ্ঠিত হয়:
২০১০ সালে, স্থাপত্যশৈলী অশত আরামহান দ্বারা নির্মিত বিখ্যাত আর্মেনিয়ার কবি গেভরগ এমিন - এর মূর্তিটি উদ্যানে স্থাপন করা হয়েছিল।
২০১৪ সালে, জিন-মিশেল অথনি দ্বারা শিল্প উপস্থাপনা "অবসিডিয়ান হার্ট" উদ্যানের মধ্যে উপস্থাপনা করা হয়েছিল।
১৯৮১ সাল থেকে মার্শাল বাগরামহান (মেট্রো স্টেশন) ভূগর্ভস্থ স্টেশনটি উদ্যানের উত্তরপশ্চিম কোণে অবস্থিত।
মনিন্দর সিং

মনিন্দর সিং (; ; জন্ম: ১৩ জুন, ১৯৬৫) পুনেতে জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮২ থেকে ১৯৯৩ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে দিল্লি ও ইংরেজ ক্রিকেটে শ্রপশায়ার দলের প্রতিনিধিত্ব করেছেন। দলে তিনি মূলতঃ স্লো লেফট-আর্ম অর্থোডক্স বোলারের দায়িত্ব পালন করতেন। এছাড়াও, নিচেরসারিতে ডানহাতে ব্যাটিং করতেন তিনি।
ডিসেম্বর, ১৯৮২ সালে করাচীতে পাকিস্তানের বিপক্ষে অভিষেক ঘটে মনিন্দর সিংয়ের। এরফলে, বিজয় মেহরা’র গড়া তৎকালীন ভারতীয় ক্রিকেটের ইতিহাসের সর্বকনিষ্ঠ টেস্ট ক্রিকেটারের রেকর্ড ভঙ্গ করেন। খেলোয়াড়ী জীবনের শীর্ষে আরোহণকালে একচ্ছত্র প্রাধান্য বিস্তার করেছিলেন। প্রায়শঃই ওভারের ছয় বলের প্রত্যেকটিতে বৈচিত্র্যতা আনতেন।
সমগ্র খেলোয়াড়ী জীবনে ৮৮টি টেস্ট উইকেট পেয়েছেন। তন্মধ্যে, ব্যক্তিগত সেরা বোলিং পরিসংখ্যান গড়েন ৭/২৭। মাদ্রাজের এম. এ. চিদাম্বরম স্টেডিয়ামের খেলোয়াড়ী জীবনে স্মরণীয় ঘটনা ঘটান। ১৯৮৬-৮৭ মৌসুমে অস্ট্রেলিয়ার বিপক্ষে আউট হয়ে টেস্ট খেলাটিকে টাইয়ে পরিণত করেন।
একদিনের আন্তর্জাতিকে ৬৬ উইকেট লাভ করেন। সেরা বোলিং পরিসংখ্যান করেছেন ৪/২২।
সমগ্র খেলোয়াড়ী জীবনে ভারতের পক্ষে ৩৫ টেস্ট ও ৫৯টি একদিনের আন্তর্জাতিকে অংশগ্রহণ করেছেন মনিন্দর সিং। পূর্ণাঙ্গ খেলোয়াড়ী জীবন সম্পন্নকারী হিসেবে সর্বাধিক টেস্ট খেলায় অংশ নিয়েও ১০০ রান সংগ্রহ করতে না পারার অগৌরবজনক অধ্যায়ের অধিকারী তিনি।
স্লো লেফট-আর্ম অর্থোডক্স স্পিন বোলার মনিন্দর সিংকে ভারতের শীর্ষস্থানীয় স্পিনার ও রেকর্ডসংখ্যক উইকেটলাভকারী বিষেন সিং বেদী’র সম্ভাব্য উত্তরাধিকারীরূপে গণ্য করা হয়ে থাকে।
২২ মে, ২০০৭ তারিখে কোকেইন রাখার অভিযোগে পুলিশী জেরার মুখোমুখি হন। এরপর তিনি স্বীকার করেন যে, নিজের জন্যেই তিনি তা করেছেন। নিজ বাসস্থান পূর্ব দিল্লিতে ১.৫ গ্রাম কোকেইন পাওয়া যায়। পরবর্তীতে পুলিশ জানায় যে, এক নাইজেরীয় নাগরিক তার কাছে বিক্রয় করেছিল।
৮ জুন, ২০০৭ তারিখে কব্জিতে আঘাতপ্রাপ্ত হলে তাকে দিল্লির শান্তি মুকুন্দ হাসপাতালে ভর্তি করা হয়। তার স্ত্রী লিখিত বক্তব্যে প্রকৃতই দুর্ঘটনা ছিল বললেও স্থানীয় টেলিভিশন সম্প্রচারকারী সংস্থাগুলো জানায় যে, হয়তোবা আত্মহত্যার চেষ্টা কিংবা ঘরোয়া দুর্ঘটনা ছিল।
ক্রিকেট খেলা থেকে অবসর নেয়ার পর ধারাভাষ্যকার ও আম্পায়ার হিসেবে কাজ করছেন তিনি।
দার্জিলিং লোকসভা কেন্দ্র

দার্জিলিং লোকসভা কেন্দ্র () হল ভারতের ৫৪৩টি সংসদীয় কেন্দ্রের অন্যতম। পশ্চিমবঙ্গের দার্জিলিং শহরটিকে কেন্দ্র করে এই লোকসভা কেন্দ্রটি গঠিত। এই কেন্দ্রের অন্তর্গত পাঁচটি বিধানসভা কেন্দ্র দার্জিলিং জেলায়, একটি বিধানসভা কেন্দ্র কালিম্পং জেলায় এবং একটি বিধানসভা কেন্দ্র উত্তর দিনাজপুর জেলায় অবস্থিত।
ভারতের সীমানা পুনর্নির্ধারণ কমিশনের নির্দেশিকা অনুযায়ী, ২০০৯ সাল থেকে পুনর্গঠিত লোকসভা ও বিধানসভা কেন্দ্রগুলিতে নির্বাচন অনুষ্ঠিত হচ্ছে। সেই অনুযায়ী বর্তমানে পুনর্গঠিত ৪ নং দার্জিলিং লোকসভা কেন্দ্রের অন্তর্ভুক্ত বিধানসভা কেন্দ্রগুলি হল:
অধিকাংশ ক্ষেত্রেই বহুমুখী প্রতিযোগিতা হয়েছিল। তবে শুধুই বিজয়ী ও দ্বিতীয় স্থানাধিকারীর নামই নিচে দেওয়া হল:
সরকারি শহীদ বুলবুল কলেজ

সরকারি শহীদ বুলবুল কলেজ পাবনা জেলার অন্যতম সেরা কলেজগুলোর একটি।
১৯৬৮ সালের ১ জুলাই ১৬৫ জন শিক্ষার্থী নিয়ে বর্তমান সরকারী শহীদ বুলবুল কলেজ পাবনায় যাত্রা শুরু করে। ১৯৬৮ সালে প্রতিষ্ঠালগ্নে কলেজটির নাম ছিল ইসলামিয়া কলেজ । কালাতিক্রমে নামে ঐতিহ্যে, গুনে মানে এখন উচ্চ মাধ্যমিক পর্যায়ে পাবনার তথা উত্তরবঙ্গ এবং রাজশাহী শিক্ষা বোর্ড ও রাজশাহী বিভাগের সেরা কলেজগুলোর একটি।
১৯৬৮ সালে প্রতিষ্ঠালগ্নে কলেজটির নাম ছিল ইসলামিয়া কলেজ। বাংলাদেশের স্বাধীনতার পরে ১৯৭২ সালে কলেজটির নামকরণ করা হয় শহীদ বুলবুলের নাম এ। শহীদ বুলবুলের পুরো নাম ছিল জি.এম. শামসুল আলম বুলবুল। তিনি বাংলাদেশের মুক্তিযুদ্ধের সময় কলেজটির ছাত্র ছিলেন।
১৯৫৪ সালের ১ মার্চ পাবনা জেলার সুজানগর থানার ভাটিকয়া গ্রামে জন্ম হয় শহীদ বুলবুল এর। তার পুরো নাম হলোঃ জি.এম. শামসুল আলম বুলবুল। বিদ্যানুরাগী মরহুম আব্দুস শুকুর মিয়ার ৭ম সন্তান হিসেবে ভাই-বোনদের মধ্যে বুলবুল ছিলেন অতি আদরের।
প্রাথমিক জীবন নিজ গ্রামে শুরু হলেও পাবনা শহরের শালগাড়ীয়ায় বড় ভগ্নীপতির বাসায় থেকে শহরের মহিম চন্দ্র জুবলি স্কুল থেকে তিনি ১৯৬৯ সালে অনুষ্ঠিত মাধ্যমিক পরীক্ষায় কৃতিত্বের সাথে উত্তীর্ণ হন। এরপর তিনি তৎকালীন ইসলামিয়া কলেজে (বর্তমানে বুলবুল কলেজ) ভর্তি হন।
১৯৭১ সালের ৭ই মার্চ বাংলাদেশের জাতির পিতা বঙ্গবন্ধু শেখ মুজিবুর রহমানের ভাষণে উদ্বুদ্ধ হয়ে জি.এম. শামসুল আলম বুলবুল তার বন্ধু ও সহপাঠীদের সংগঠিত করে মুক্তিযুদ্ধে ঝাঁপিয়ে পড়েন। 
পাকিস্তানি হানাদার বাহিনী ১৯৭১ সালের ২৫ শে মার্চ থেকেই পাবনা শহরে প্রবেশের চেষ্টা করে কিন্তু বুলবুলের নেতৃতে বীর মুক্তিযোদ্ধাদের প্রবল প্রতিরোধের মুখে তাদের চেষ্টা ব্যর্থ হয়।
২৭ শে মার্চ বিকাল থেকেই বর্তমান শহরের বি.আর.টি.সি. (Bangladesh Road and Transport Corporation-B.R.T.C.) ডিপোর কাছে মুক্তি সেনাদের সাথে পাকিস্তানি হানাদার বাহিনীর যুদ্ধ হয়। বুলবুল ও তার বন্ধু তাতে আহত হন। পরে বুলবুল মারা যান।
১৯৭২ সালে শহীদ বুলবুলের নামে কলেজটির নামকরণের পরে ১৯৭৭ সালে কলেজের উন্নয়নকল্পে শহীদ বুলবুলের মা নিজ গ্রামে অবস্থিত ১০ (দশ) বিঘা জমি কলেজের নামে দান করেন।
১৯৬১ সালে প্রতিষ্ঠিত পাবনা (দিবা/নৈশ) কলেজটিকে ১৯৭৬ সালে শহীদ বুলবুল কলেজের সাথে একীভূত করা হয়। ১৯৮৩ সালে কলেজটি জাতীয়করণ করার পর সরকারি শহীদ বুলবুল কলেজ নামেই এর অগ্রযাত্রা পূর্ণোদ্দমে চলতে থাকে। সরকারি পর্যায়ে পাবনা শহরের আতাইকুলা রোড এ নতুন ভবন তৈরির পরে আব্দুল হামিদ রোডে অবস্থিত কলেজের পুরাতন ভবনটি ছাত্রাবাস হিসেবে ব্যবহৃত হয়ে আসছে।
প্রতিষ্ঠালগ্ন হতেই প্রতিষ্ঠানটির মূল কার্যক্রম ছিল একাদশ-দ্বাদশ শ্রেণিকে নিয়ে। বর্তমানে বিজ্ঞান, মানবিক ও ব্যবসা শিক্ষা তিনটি বিভাগই রয়েছে। বর্তমানে প্রায় ৬ হাজার শিক্ষার্থী রয়েছে কলেজটিতে। আরও রয়েছে অনেক দক্ষ শিক্ষকবৃন্দ।
বর্তমান সরকারের ডিজিটাল বাংলাদেশ গড়ার লক্ষে কলেজটিতে বর্তমানে ডিজিটাল পদ্ধতিতে ভর্তি করা হয়ে থাকে। একাদশ-দ্বাদশ শ্রেণির ভর্তির জন্য প্রথমে অনলাইনে আবেদন করতে হয়। পরবর্তীতে আবেদন অনলাইনেই যাচাই-বাছাই এর পর যাদের আবেদন গৃহীত হয় শুধুমাত্র তারাই ভর্তি হতে পারে। ভর্তির এ কার্যক্রমটিও অনলানেই হয়ে থাকে।
২০১৪ সালে সরকারি এডওয়ার্ড কলেজ, পাবনাতে পুনরায় একাদশ-দ্বাদশ চালু হয় ফলে মেধাবী শিক্ষার্থীরা বুলবুল কলেজে ভর্তি হতে অনাগ্রহ প্রকাশ করে। এর ফলে পরবর্তীতে কলেজটির ফলাফল বিপর্যয় দেখা দেয়।
বর্তমানে একাদশ-দ্বাদশ শ্রেণির জন্য কলেজ কর্তৃপক্ষ কর্তৃক নির্ধারিত ড্রেস/পোশাক পড়া বাধ্যতামূলক।
২০১৮ সালে অনুষ্ঠিত উচ্চ মাধ্যমিক পরীক্ষা (এইচ.এস.সি.) তে বিজ্ঞান বিভাগ এর ৬৫০ জন শিক্ষার্থীর মধ্যে মাত্র ১৩৩ জন A+ পায়
কবি কুমার আজাদ

আজাদ কবি একজন ভারতীয় অভিনেতা ছিলেন। তিনি ভারতীয় পরিস্থিতিগত কৌতুক তারক মেহতা কা উল্টা চশমায় তার ড.হাতি চরিত্রের জন্য অধিক পরিচিত।
তিনি ৯ জুলাই,২০১৮ তারিখে হৃৎক্রিয়া বন্ধ হয়ে মারা যান।
ডাইঅ্যান ক্যারল

ডাইঅ্যান ক্যারল (, ; জন্ম: ক্যারল ডাইঅ্যান জনসন, ১৭ জুলাই ১৯৩৫) হলেন একজন মার্কিন অভিনেত্রী, সঙ্গীতশিল্পী ও মডেল। তিনি বড় স্টুডিওর শুরুর সময়ের কয়েকটি চলচ্চিত্র ও ব্রডওয়ে মঞ্চে কৃষ্ণাঙ্গ অভিনয়শিল্পীদের একজন হিসেবে অভিনয় করে পরিচিতি অর্জন করেন। সে সময়ে তার অভিনীত উল্লেখযোগ্য চলচ্চিত্রগুলো হল "কারমেন জোন্স" (১৯৫৪) ও "পোর্গি অ্যান্ড বেস" (১৯৫৯)। তার অভিনীত "জুলিয়া" টেলিভিশন ধারাবাহিক প্রথম মার্কিন ধারাবাহিকগুলোর একটি যেখান কোন কৃষ্ণাঙ্গ নারীকে প্রধানতম কোন চরিত্রে কাজ করতে দেখা যায়। পরবর্তীতে তিনি প্রাইমটাইম সোপ অপেরা "ডাইনেস্টি"-র চতুর্থ মৌসুম হতে পরবর্তী তিনটি মৌসুমে দমিনিক দেভেরো চরিত্রে অভিনয় করেন।
ক্যারল মঞ্চ ও পর্দায় অভিনয় করে একাধিক পুরস্কার ও মনোনয়ন লাভ করেন। তিনি ১৯৬২ সালে "নো স্ট্রিংস" মঞ্চনাটকে অভিনয় করে সঙ্গীতনাট্যে শ্রেষ্ঠ কেন্দ্রীয় অভিনেত্রী বিভাগে টনি পুরস্কার ও ১৯৬৮ সালে "জুলিয়া" টিভি ধারাবাহিকের জন্য শ্রেষ্ঠ সঙ্গীতধর্মী বা হাস্যরসাত্মক টিভি ধারাবাহিক অভিনেত্রী বিভাগে গোল্ডেন গ্লোব পুরস্কার অর্জন করেন। এছাড়া তিনি পাঁচটি এমি পুরস্কারের মনোনয়ন লাভ করেন এবং ১৯৭৪ সালে "ক্লদিন" চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারে মনোনীত হন।
স্তন ক্যান্সার থেকে বেঁচে গিয়ে তিনি স্তন ক্যান্সার বিষয়ক সমাজকর্মে লিপ্ত হন। ২০১৪ সালে "আ রাইজিন ইন দ্য সান" মঞ্চনাটকে মামা ভূমিকায় অভিনয় দিয়ে তার ব্রডওয়ে মঞ্চে ফিরার কথা থাকলেও পরবর্তীতে রিহার্সাল ও মঞ্চায়নের সময়সূচীর জন্য তিনি এই কাজটি করতে পারেন নি।
ক্যারল ডাইঅ্যান জনসন ১৯৩৫ সালের ১৭ই জুলাই নিউ ইয়র্ক সিটির দ্য ব্রংক্‌সে জন্মগ্রহণ করেন। তার পিতা জন জনসন ছিলেন সাবওয়ের কনডাক্টর এবং মাতা মেবল (বিবাহপূর্ব ফোক) ছিলেন সেবিকা। ক্যারল যখন শিশু ছিলেন, তখন তারা সপরিবাসে হারলেম শহরে চলে যান এবং সেখানেই তিনি বেড়ে ওঠেন। তিনি মিউজিক অ্যান্ড আর্ট হাই স্কুলে পড়াশোনা করেন এবং সেখানে তিনি বিলি ডি উইলিয়ামসের সহপাঠি ছিলেন। তার শৈশবে সম্পর্কে তিনি একাধিক সাক্ষাৎকারে তিনি তার পিতামাতার সমর্থন ও নৃত্য, গান গাওয়া ও মডেলিং ক্লাসে ভর্তির কথা উল্লেখ করেন। ক্যারলের যখন ১৫ বছর বয়স তখন তিনি "ইবনি" পত্রিকার জন্য মডেলিং করেন। এই সময়ে তিনি ডাইঅ্যান ক্যারল নামে "আর্থার গডফ্রিস ট্যালেন্ট স্কাউটস"-সহ বিভিন্ন টেলিভিশন প্রতিযোগিতায় অংশ নিতে থাকেন। উচ্চ বিদ্যালয়ের পাঠ শেষ করে তিনি নিউ ইয়র্ক বিশ্ববিদ্যালয়ে সমাজবিজ্ঞান বিষয়ে ভর্তি হন। কিন্তু তিনি স্নাতক সম্পন্নের পূর্বেই বিনোদন জগতে কর্মজীবন গড়ার লক্ষ্যে বিশ্ববিদ্যালয় ত্যাগ করেন এবং তার পিতামাতাকে আশ্বাস দেন যদি তিনি দুই বছরের মধ্যে সফল না হন, তবে তিনি পুনরায় বিশ্ববিদ্যালয়ে ফিরে যাবেন।
হোয়াইটফিল্ড, ব্যাঙ্গালোর

হোয়াইটফিল্ড ভারতের কর্ণাটক রাজ্যে অবস্থিত বেঙ্গালুরু শহরের একটি প্রতিবেশী অঞ্চল। ঊনবিংশ শতকের শেষের দিকে ব্যাঙ্গালোরের ইউরেশীয় ও অ্যাংলো-ইন্ডিয়ানদের জন্য একটি বসতি হিসাবে প্রতিষ্ঠিত, হোয়াইটফিল্ড ১৯৯০-এর দশকের শেষের দিক পর্যন্ত ব্যাঙ্গালোরের পূর্ব সীমান্তে একটি বিস্ময়কর ছোট্ট অবলম্বন হিসাবে ছিল, যতক্ষণ না স্থানীয় আইটি বুম এটিকে একটি প্রধান শহরতলিতে পরিণত করে। এটি এখন বৃহত্তর ব্যাঙ্গালোরের একটি প্রধান অংশ। এটি "বৃন্দাবন" নামে সত্য সাই বাবার আশ্রম এবং বহুজাতিক তথ্যপ্রযুক্তি সংস্থাগুলির একটি আশ্রয়স্থল হিসাবে বিখ্যাত।
হোয়াইটফিল্ড ১৯৯০-এর দশকের দ্বিতীয়ার্ধ এবং বিশেষ করে ২০০২ সালে ও পরবর্তী সময়ে আবাসিক নির্মাণে এক ব্যাপকতা দেখতে শুরু করেছে।
হোয়াইটফিল্ডের সঙ্গে বেঙ্গালুরু সিটি সংযোগকারী দুটি প্রধান চার লেনযুক্ত রাস্তা আছে — হোয়াইটফিল্ড রোড দিয়ে মহাদেবপুর এবং বার্থুর রোড (এইচএল ওল্ড এয়ারপোর্ট রোড) দিয়ে মারাঠাহল্লি। উভয় রাস্তা কর্ণাটক রাজ্য মহাসড়ক ৩৫ (এসএইচ ৩৫)-এর সাথে আড়াআড়িভাবে বিভক্ত যা উত্তর-দক্ষিণে (উত্তরে সিদ্ধলঘাটা থেকে দক্ষিণে আনকলের কাছে) গেছে।
হোয়াইটফিল্ড রেলওয়ে স্টেশনটি হোয়াইটফিল্ড বাস স্টপের প্রায় ৩ কিলোমিটার উত্তরে অবস্থিত। এটি বেঙ্গালুরু-চেন্নাই রুটে অবস্থিত এবং দ্বিভুজ ও বিদ্যুতায়িত, কৃষ্ণরাজাপুরম-হোয়াইটফিল্ড বিভাগটি চতুর্ভুজ লাইনে রূপান্তরিত হবে। স্টেশনটি হোয়াইটফিল্ড-কোলার (৫৩ কিলোমিটার; ৩৩ মাইল) লাইনের মতো নতুন একটি জংশনে পরিণত হবে।
দ্য কনটেইনার কর্পোরেশন অব ইন্ডিয়া (CONCOR)-এর বিশাল অভ্যন্তরীণ কন্টেইনার ডিপো রয়েছে যেটি আইটিপিবি-এর কাছে হোয়াইটফিল্ড রোডে অবস্থিত।
দ্য ফোরাম নেবারহুড মল, ফিনিক্স মার্কেট সিটি, পার্ক স্কোয়ার মল, ইনরবিট মলের মত শপিং মল এবং আইওনএ এন্টারটেনমেন্ট-এর মত বিনোদন কেন্দ্রগুলি হোয়াইটফিল্ড এলাকায় অবস্থিত। এখানে রয়েছে ১৯ জানুয়ারী, ২০০১-এ শ্রী সত্য সাই বাবা কর্তৃক উদ্বোধিত প্রখ্যাত সুপার স্পেশালিটি হাসপাতাল শ্রী সত্য সাই ইনস্টিটিউট অব হায়ার মেডিকেল সায়েন্সেস, হোয়াইটফিল্ড, যা বিনামূল্যে সমস্ত চিকিৎসা পরিষেবা প্রদান করে। বিদেহী ইনস্টিটিউট অব মেডিকেল সায়েন্সেস অ্যান্ড রিসার্চ সেন্টার হল হোয়াইটফিল্ডের অন্যতম প্রধান সুপার স্পেশালিটি হাসপাতাল।
বিটিএমটিসি কর্তৃক প্রদত্ত বিভিন্ন পরিষেবাযুক্ত হোয়াইটফিল্ডের ব্যাপক শহুরে বাস সংযোগ রয়েছে। ইপিআইপিতে একটি ট্র্যাফিক এন্ড ট্রানজিট ম্যানেজমেন্ট সেন্টার (টিটিএমসি) শহরটির বেশির ভাগ এলাকার সাথে এটিকে সংযুক্ত করতে কার্যকরী।
বহুল প্রত্যাশিত নম্ম মেট্রো প্রকল্পটি ফেজ ২-এর অধীনে হোয়াইটফিল্ডকে পূরণ করতে পারে বলে আশা করা হচ্ছে। ব্যাপ্পনহল্লি থেকে হোয়াইটফিল্ডের মধ্যে ১৩টি স্টেশনের মধ্যে বেগুনি লাইন সম্প্রসারিত হবে।
হোয়াইটফিল্ড বিশেষত গ্রীষ্মকালীন সময়ে জল সংকটের শিকার হয় কারণ গোটা অঞ্চলটি প্রায় পুরোপুরিভাবে নির্ভর করে ভূনিম্নস্থ-জলের উপর। হাউজিং এবং অফিস স্পেস বৃদ্ধিতে, বছরের পর বছর ধরে চাহিদা গুণিতক হারে বেড়ে চলেছে এবং ভূনিম্নস্থ-জলের হ্রস্বতা খুবই খারাপরকমভাবে সতর্কতামূলক। BWSSB "কাভেরি ওয়াটার সাপ্লাই স্কিম পর্যায় চতুর্থ, ফেজ ২"-এর অধীনে এলাকায় জল সরবরাহ করে। বিডব্লিউএসএসবি ২০১২ সালে গ্রামীণ ব্যাঙ্গালোরের বিভিন্ন এলাকায় জল সরবরাহের জন্য ১ হাজার কোটি টাকা মঞ্জুর করেছে, যার মধ্যে রয়েছে হোয়াইটফিল্ড।
এই এলাকায় থাকা দুটি প্রধান রাস্তা হল - কৃষ্ণরাজপুর থেকে হোয়াইটফিল্ড রোড এবং বার্থুর থেকে হোয়াইটফিল্ড মেইন রোড। এরা হোপ ফার্ম জংশনে বিচ্ছিন্ন। হোয়াইটফিল্ডের অনেক জায়গায় ইউক্যালিপটাস গাছের সংরক্ষিত বন পাওয়া যায়।
২০১৮ দক্ষিণ আফ্রিকা ক্রিকেট দলের শ্রীলঙ্কা সফর

দক্ষিণ আফ্রিকা ক্রিকেট দল দুইটি টেস্ট ক্রিকেট, পাঁচটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা জুলাই থেকে আগস্ট ২০১৮-এ অনুষ্ঠিত হয়।
ওডিআই সিরিজের জন্য স্ট্যান্ডবাই খেলোয়াড় হিসেবে শ্রীলঙ্কার দিমুথ করুনারত্নে, নিশান পিরিস, ইসুরু উদানা এবং জেফ্রি ভ্যান্ডারসে নামকরণ করা হয়েছে।
প্রমোদ মানকিন

প্রমোদ মানকিন ছিলেন বাংলাদেশের একজন রাজনীতিবিদ, সমাজ সেবক ও সমাজকল্যাণ মন্ত্রণালয়ের প্রতিমন্ত্রী। তিনি খ্রিস্টান ও গারো সম্প্রদায়ের মধ্যে প্রথম সংসদ সদস্য ছিলেন। তিনি সম্প্রদায়ের বাংলাদেশ হিন্দু-বৌদ্ধ-খ্রিস্টান ঐক্য পরিষদের সভাপতি, বাংলাদেশ খ্রিস্টান অ্যাসোসিয়েশনের সভাপতি, দক্ষিণ- পূর্ব এশিয়া মানবাধিকার কমিশনের সদস্য, আদিবাসী বিষয়ক সংসদীয় ককাসের সদস্য এবং খ্রিস্টান ধর্মীয় কল্যাণ ট্রাস্টের ভাইস চেয়ারম্যান এবং ঘাতক- দালাল নির্মূল কমিটির সঙ্গে যুক্ত ছিলেন। তিনি ময়মনসিংহ-১ আসন থেকে চারবার সংসদ সদস্য নির্বাচিত হন।
প্রমোদ মানকিনের জন্ম ১৯৩৯ সালের ১৮ এপ্রিল নেত্রকোণা জেলার দুর্গাপুর উপজেলার বাকলজোরা ইউনিয়নের রামনগর গ্রামে এক গারো পরিবারে। তার বাবা প্রয়াত মেঘা তজু এবং মা হৃদয় শিসিলিয়া মানকিন। আট ভাই-বোনের মধ্যে তিনি ছিলেন পঞ্চম।
তিনি দোহার- নবাবগঞ্জে অবস্থিত বান্দুরা হলিক্রশ হাই স্কুল অ্যান্ড কলেজ থেকে মাধ্যমিক শিক্ষা সম্পন্ন করেন এবং আল্যামনাই এসোসিয়েশনের সম্মানিত সদস্য ছিলেন। ১৯৬৩ সালে নটরডেম কলেজ থেকে বিএ পাস করার পর ময়মনসিংহ টিচার্স ট্রেনিং কলেজ থেকে বিএড করা প্রমোদের কর্মজীবনের শুরু স্কুল শিক্ষক হিসেবে। ১৯৮২ সালে তিনি আইনের ডিগ্রি নিয়ে ময়মনসিংহ জেলা আইনজীবী সমিতির সদস্য হন।
ছাত্রজীবন থেকেই রাজনৈতিক কর্মকাণ্ডে সম্পৃক্ত ছিলেন প্রমোদ মানকিন।
১৯৭১ সালে বাংলাদেশের মুক্তিযুদ্ধের সময় সংগঠকের ভূমিকা পালন করেন প্রমোদ মানকিন। মেঘালয় শিববাড়ি শরণার্থী শিবিরে ৫০ হাজার বাংলাদেশির দেখাশোনার দায়িত্বে ছিলেন তিনি।
শিক্ষকতা থেকে আইনজীবী এবং তারপর এনজিওতে কাজ করেন প্রমোদ মানকিন। ১৯৯১ সালে আওয়ামী লীগে যোগ দিয়ে সক্রিয় রাজনীতিতে ছিলেন। তিনি হালুয়াঘাট উপজেলা আওয়ামী লীগের সভাপতি এবং ময়মনসিংহ জেলা আওয়ামী লীগের সদস্য ছিলেন।
এছাড়াও তিনি "বাংলাদেশ খ্রিস্টান অ্যাসোসিয়েশনের" নির্বাচিত প্রেসিডেন্ট ও "হালুয়াঘাটের গোবরাকুড়া আমদানি-রফতানিকারক সমিতি"র সভাপতি ছিলেন। ১৯৯১, ২০০১, ২০০৮ সালে হালুয়াঘাট থেকে এবং ২০১৪ সালে হালুয়াঘাট-ধোবাউড়া থেকে জাতীয় সংসদ সদস্য নির্বাচিত হন। তিনি আওয়ামী লীগ সরকারের প্রথমে সংস্কৃতি প্রতিমন্ত্রী ও পরবর্তীতে সমাজকল্যাণ প্রতিমন্ত্রীর দায়িত্বে ছিলেন।
তিনি বাংলাদেশ সমবায় ব্যাংকের সাবেক পরিচালক ছিলেন, পরে তিনি "বাংলাদেশ সমবায় ক্রেডিট ইউনিয়ন লীগের" ভাইস প্রেসিডেন্ট হন। তিনি ভাষা শহীদ আব্দুল জব্বার স্মৃতি উচ্চ বিদ্যালয় এবং হালুয়াঘাট কারিগরি ও বিজনেস ম্যানেজমেন্ট কলেজের প্রতিষ্ঠাতা ও ব্যবস্থাপনা কমিটির সভাপতি ছিলেন। তিনি বাংলাদেশে মানবাধিকার সমন্বয় কাউন্সিল (সিসিএইচআরবি) এবং দক্ষিণ-পূর্ব এশিয়া মানবাধিকার কমিশনের সদস্য ছিলেন তিনি।
এছাড়া বাংলাদেশ-ভারত মৈত্রী সোসাইটির ভাইস প্রেসিডেন্ট প্রমোদ মানকিন সর্বদলীয় পার্লামেন্টারি গ্রুপ ও ঘাতক দালাল নির্মূল কমিটিরও সদস্য ছিলেন।
১৯৬৪ সালে গারো নেতা জোয়াকিম আশাক্রার মেয়ে মমতা আরেংয়ের সঙ্গে বিয়ে হয় তার। তাদের পাঁচ মেয়ে ও এক ছেলে রয়েছে। তার সন্তানদের মধ্যে জুয়েল আরেং বর্তমানে ময়মনসিংহ-১ আসনে সংসদ সদস্যের দায়িত্ব পালন করে যাচ্ছেন ৷
তিনি দীর্ঘদিন ধরে ফুসফুসের ক্যান্সারজনিত রোগে ভুগছিলেন এবং ২০১৬ সালের ১১ মে ভারতের মুম্বাইয়ের হলি ফ্যামিলি হাসপাতালে চিকিৎসাধীন অবস্থায় মারা যান এবং তাকে পারিবারিক কবরস্থানে সমাধিস্থ করা হয়।
কলকাতা রেস কোর্স

কলকাতা রেস কোর্স (কলকাতার ঘোড়া দৌড়ের মাঠ) হল কলকাতার ময়দানের দক্ষিণাংশের একটি বড় ঘোড়া দৌড়ের মাঠ। এটি ব্রিটিশ ভারতের প্রথম রেসকোর্স (১৮১২ সালে) এবং এখনও পোলো ক্ষেত্রের সাথে সমকালীন ভারতে অশ্বারোহী কার্যকলাপের বৃহত্তম ও গুরুত্বপূর্ণ কেন্দ্র। কলকাতার রেসকোর্স ভারতের এক বৃহত্তম রেসকোর্স। কলকাতার রেসকোর্স ১৮২০ সালে নির্মিত এবং কলকাতার রয়্যাল টার্ফ ক্লাব দ্বারা প্রতিপালিত। 1847 সালে 'কলকাতা টার্ফ ক্লাব' প্রতিষ্ঠিত হয় যা আজও রেসকোর্স এবং তার কাজকর্ম পরিচালনা করে। কলকাতার রেসকোর্স ভারতে এক বিখ্যাত ঘোড়দৌড়ের স্থান যেখানে প্রতি বছর একটি সুনির্দিষ্ট সময়ে দেশের সবচেয়ে মর্যাদাপূর্ণ ঘোড়দৌড় অনুষ্ঠান যেমন ক্যালকাটা ডার্বি এবং কুইন এলিজাবেথ কাপ আয়োজিত হয়। রেসকোর্স কলকাতার সবুজ ময়দানের দক্ষিণ-পশ্চিম কেন্দ্রে অবস্থিত। পশ্চিমবঙ্গের, কলকাতা রেসকোর্সের পশ্চিম কোণে ভিক্টোরিয়া মেমোরিয়াল অবস্থিত।
কলকাতা রেসকোর্সের ঘন সবুজ পারিপার্শ্বিক এবং তার সুশৃঙ্খলা এই শহরের সৌন্দর্য এবং জাঁকজমককে বৃদ্ধি করে। এই ঘোড়দৌড় ঋতুকালীন। এটা জুলাই মাসে শুরু হয় এবং সেপ্টেম্বর মাস পর্যন্ত চলতে থাকে। তারপর এটি আবার নভেম্বর মাসে শুরু হয় এবং মার্চ মাস অবধি চলে। এই মাসগুলিতে প্রতি সপ্তাহের শুধুমাত্র শনিবার ঘোড়দৌড় আয়োজিত হয়। আপনি যদি ঘোড়দৌড় দেখতে আগ্রহী হন তাহলে আপনি প্রতি শনিবার অথবা জাতীয় ছুটি অথবা বিশেষ অনুষ্ঠান গুলিতে রেসকোর্স পরিদর্শনে আসতে পারেন। আপনি কলকাতায় রেসকোর্স গ্যালারিতে বিপুল সংখ্যক দর্শকদের ভিড় এবং অনুষ্ঠান চলাকালীন তাদের পছন্দের অংশগ্রহণকারী ঘোড়ার জন্য দর্শকদের উল্লাস দেখা যায়।
অন্যান্য ঋতুতে, কলকাতার রেসকোর্স পোলো ক্রীড়া প্রেমীদের দ্বারা প্রবৃত্ত থাকে, কারণ এই সময়ে পোলো ম্যাচ আয়োজিত হয়। আপনি কলকাতা শহরের রেসকোর্সে ভিড় দেখে এটা অনুভব করতে পারবেন যে কলকাতার স্থানীয় মানুষেরা পোলো ম্যাচকে কতটা উপভোগ করেন।
রেসকোর্সের সুন্দর ফুলের বাগানটি সারাবছর ধরে দেখাশোনা করে কলকাতা রেসকোর্স কর্তৃপক্ষ।
রূপসা রেল সেতু

রূপসা রেল সেতু রূপসা নদীর উপর একটি রেল সেতু। এটি মংলা বন্দরের সাথে খুলনা তথা সমগ্র বাংলাদেশের রেল সংযোগ তৈরী করবে। ৫.১৩ কিলোমিটার দৈর্ঘ্যের এই রেল সেতুটি হবে দেশের দীর্ঘতম রেল সেতু।
খুলনা-মংলা রেললাইন নির্মাণ প্রকল্প ২০১০ সালের ২১ ডিসেম্বর জাতীয় অর্থনৈতিক পরিষদের নির্বাহী কমিটি (একনেক) থেকে অনুমোদন পায়। এই প্রকল্প ৩ অংশে বিভক্ত, যার ১ টি রুপসা রেল সেতু। সেতু টির নির্মাণ ব্যয় ধরা হয়েছে ১ হাজার ৭৬ কোটি ৪৫ লাখ টাকা। ২ দফা মেয়াদ বাড়িয়ে সেতুটির কাজ ২০২১ সালে শেষ হওয়ার কথা। জানুয়ারি ২০২১ পর্যন্ত সেতু নির্মাণ কাজের অগ্রগতি ৮০ শতাংশ।
রিয়াল মাদ্রিদ কাস্তিয়া

রিয়াল মাদ্রিদ কাস্তিয়া ফুটবল ক্লাব ( অথবা ; সাধারণত রিয়াল মাদ্রিদ কাস্তিয়া অথবা রিয়াল মাদ্রিদ বি নামে পরিচিত) হচ্ছে মাদ্রিদ ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের তৃতীয় স্তরের ফুটবল লীগ প্রাইমেরা ফেদারিসিওন-এ খেলে। 
এটি রিয়াল মাদ্রিদের সংরক্ষিত দল। এই ক্লাবটি ১৯৩০ সালে আগ্রুপাসিওন দেপোর্তিবা প্লাস আল্ট্রা নামে প্রতিষ্ঠিত হয়েছে। রিয়াল মাদ্রিদ কাস্তিয়া তাদের সকল হোম ম্যাচ স্পেনের আলফ্রেদো দি স্তেফানো স্টেডিয়ামে খেলে থাকে; যার ধারণক্ষমতা হচ্ছে ৬,০০০।
বর্তমানে এই ক্লাবের ম্যানেজারের দায়িত্ব পালন করছেন রিয়াল মাদ্রিদ এবং স্পেনের সাবেক খেলোয়াড় রাউল এবং সভাপতির দায়িত্ব পালন করছেন নিকোলাস মার্তিন-সান্স। স্পেনীয় রক্ষণভাগের খেলোয়াড় বিক্তর চুস্ত এই ক্লাবের অধিনায়কের দায়িত্ব পালন করছেন।
স্পেনের সংরক্ষিত দলগুলো জ্যেষ্ঠ দলের মতোই একই লীগ পদ্ধতিতে প্রতিদ্বন্দ্বিতা করে। তবে তারা কখনোই জ্যেষ্ঠ দলের সাথে একই বিভাগে প্রতিদ্বন্দ্বিতা করতে পারবে না; যার ফলে রিয়াল মাদ্রিদ কাস্তিয়া লা লিগা এবং কোপা দেল রে-তে অংশগ্রহণ করতে পারে না।
১৯৪৮ সালে তেরসেরা দিবিসিওনে অংশগ্রহণকারী আগ্রুপাসিওন দেপোর্তিবা প্লাস আল্ট্রা নামক একটি অপেশাদার ক্লাব রিয়াল মাদ্রিদের সাহায্যকারী ক্লাব হতে রাজি হয়। রিয়াল মাদ্রিদ উক্ত ক্লাবকে আর্থিক সহায়তা প্রদানের বদলে উক্ত ক্লাবটি তাদের সেরা খেলোয়াড়কে রিয়াল মাদ্রিদকে প্রদান করবে। ১৯৫২ সালে উক্ত ক্লাবটি আনুষ্ঠানিকভাবে রিয়াল মাদ্রিদের সংরক্ষিত ক্লাবে পরিণত হয়।
১৯৭২ সালে ক্লাবটির নাম পরিবর্তন করে "কাস্তিয়া ফুটবল ক্লাব" রাখা হয়। দলটি উক্ত সময়ে নিজেদের স্বর্ণযুগ পার করে।
১৯৯১ সালে রয়্যাল স্প্যানিশ ফুটবল ফেডারেশন সংরক্ষিত ক্লাবগুলোর জন্য ভিন্ন নাম ব্যবহার করার উপর নিষেধাজ্ঞা প্রদান করে। এর ফলে ক্লাবটির নাম পরিবর্তন করে প্রথমে রিয়াল মাদ্রিদ দেপোর্তিবো এবং পরবর্তীতে রিয়াল মাদ্রিদ বি নামকরণ করা হয়। ১৯৯০-এর দশকের শুরুর দিকে, বর্তমান সময়ের অন্যতম দুই সেরা কোচ ও কাস্তিয়ার সাবেক খেলোয়াড় ভিসেন্তে দেল বস্ক ও রাফায়েল বেনিতেজ এই ক্লাবের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন।
২০০৪–০৫ মৌসুমে ক্লাবটি "রিয়াল মাদ্রিদ কাস্তিয়া" নামে পরিচিত হয়ে ওঠে। ২০০৬ সালে ক্লাবের স্টেডিয়ামটির নাম পরিবর্তন করে আলফ্রেদো দি স্তেফানো স্টেডিয়াম করা হয়।
২০১৬ সালের ৯ই মে তারিখে, রিয়াল মাদ্রিদ কাস্তিয়া তাদের নিজস্ব স্টেডিয়াম হিসেবে আলফ্রেদো দি স্তেফানো স্টেডিয়ামটি ব্যবহার শুরু করেছে, যেখানে তারা বর্তমান পর্যন্ত তাদের সকল হোম ম্যাচের আয়োজন করছে।
Real Madrid Castilla Official club website
রঘুনাথগঞ্জ বিধানসভা কেন্দ্র

রঘুনাথগঞ্জ (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। জঙ্গীপুর বিধানসভা কেন্দ্র ২০১১ সাল পর্যন্ত অস্তিত্ব ছিল। এই কেন্দ্রটি ভেঙ্গে দুটি নতুন নির্বাচন হয় জঙ্গীপুর বিধানসভা কেন্দ্র এবং রঘুনাথগঞ্জ বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৫৯ নং রঘুনাথগঞ্জ বিধানসভা কেন্দ্রটি রঘুনাথগঞ্জ-২ সমষ্টি উন্নয়ন ব্লক এবং নুরপুর গ্রাম পঞ্চায়েত সুতি-১ সমষ্টি উন্নয়ন ব্লক এবং মাইয়া গ্রাম পঞ্চায়েত লালগোলা সমষ্টি উন্নয়ন ব্লক এর অন্তর্গত।
রঘুনাথগঞ্জ বিধানসভা কেন্দ্রটি ৯ নং জঙ্গিপুর লোকসভা কেন্দ্রের অন্তর্গত।
২০১১ সালের নির্বাচনে, কংগ্রেসের আখরুজ্জামান তার নিকটতম প্রতিদ্বন্দ্বী আরএসপি'র আবুল হাসনাতকে পরাজিত করেন।
সাগরদিঘি বিধানসভা কেন্দ্র

সাগরদিঘি (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। এই কেন্দ্রটির আসন বর্তমানে খোলা কিন্তু পূর্বে এটি এসসি জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ৬০ নং সাগরদিঘি বিধানসভা কেন্দ্রটি সাগরদিঘি সমষ্টি উন্নয়ন ব্লকের অন্তর্গত।
সাগরদিঘি বিধানসভা কেন্দ্রটি ৯ নং জঙ্গিপুর লোকসভা কেন্দ্রের অন্তর্গত।
২০১১ সালের নির্বাচনে, তৃণমূল কংগ্রেসের সুব্রত সাহা তার নিকটতম প্রতিদ্বন্দ্বী সিপিআই (এম) -এর ইসমাইল শেখকে পরাজিত করেন।
নির্দল প্রার্থী আমিনুল ইসলাম কংগ্রেসের প্রার্থী হিসেবে দাঁড় করানোর জন্য বিরোধিতা করে, দল তাকে পার্টি থেকে সাসপেন্ড করে কিন্তু বহরমপুর এর এমপি অধীর চৌধুরী তাকে সমর্থন জানান।
২০০৬ সালে রাজ্য বিধানসভা নির্বাচনে, সিপিআই (এম) -এর পরিক্ষীত লেত সাগরদিঘি (এসসি) কেন্দ্র থেকে জয়লাভ করেন তার নিকটতম প্রতিদ্বন্দ্বী কংগ্রেসের রাজেশ কুমার ভক্তকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই (এম) -এর পরেশ নাথ দাস তৃণমূল কংগ্রেসের রাজেশ কুমার ভক্তকে পরাজিত করেন, ১৯৯৬, ১৯৯১ এবং ১৯৮৭ সালে কংগ্রেসের নৃসিংহ কুমার মণ্ডলকে পরাজিত করেন। ১৯৮২ সালে সিপিআই (এম) -এর হাজারী বিশ্বাস কংগ্রেসের নৃসিংহ কুমার মণ্ডলকে পরাজিত করেন এবং ১৯৭৭ সালে কংগ্রেসের অতুল চন্দ্র সরকারকে পরাজিত করেন।
কংগ্রেসের নৃসিংহ কুমার মণ্ডল ১৯৭২ সালে জয়ী হন। কংগ্রেসের অতুল চন্দ্র সরকার ১৯৭১ সালে জয়ী হন। ১৯৬৯ সালে বাংলা কংগ্রেসের কুবের চন্দ হালদার। ১৯৬৭ এবং ১৯৬২ সালে কংগ্রেসের অম্বিকা চরণ দাস জয়ী হন। ১৯৫৭ সালে সাগরদিঘি আসনটি বিদ্যমান ছিল না। ১৯৫৭ সালে জঙ্গিপুর একটি যৌথ আসন ছিল। কংগ্রেসের শ্যামাপদ ভট্টাচার্য ও কুবের চন্দ হালদার উভয়ই জয়লাভ করেছিল। স্বাধীন ভারতের প্রথম নির্বাচন ১৯৫১ সালে সাগরদিঘি একটি যৌথ আসন ছিল। কংগ্রেসের শ্যামাপদ ভট্টাচার্য ও কুবের চন্দ হালদার উভয়ই জয়লাভ করেছিল।
বিদায় ব্যোমকেশ

বিদায় ব্যোমকেশ হল একটি ২০১৮ সালের বাংলা ভাষার ভারতীয় অ্যাকশন, সাহসিক এবং রহস্যময় চলচ্চিত্র যা দেবালয় ভট্টাচার্য দ্বারা পরিচালিত এবং শ্রীকান্ত মহতা এবং মহেন্দ্র সোনি প্রযোজিত শ্রী ভেঙ্কটেশ ফিল্মস -এর ব্যানার অধীনে নির্মিত হয়েছে। ছবিটি ২০ জুলাই ২০১৮ সালে মুক্তি পায়। এটি এসওএফ কর্তৃক উৎপাদিত ধারাবাহিক ব্যোমকেশ ছবির ষষ্ঠতম কিস্তি। 
ছবিটি ২০১৮ সালের ২০ জুলাই মুক্তি পায়। ২৫ শে মে ২০১৮ তারিখে অফিসিয়াল টিজার মুক্তি পায়। ২০১৮ সালের ৩০ শে জুন ছবির ট্রেলারটি মুক্তি পায়। ২৮ শে জুন ২০১৮ সালে অফিসিয়াল পোস্টার মুক্তি পায়।
টিম মানটন

টিমোথি অ্যালান মানটন (; জন্ম: ৩০ জুলাই, ১৯৬৫) লিচেস্টারশায়ারের মেল্টন মোব্রে এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। ১৯৯২ সালে স্বল্পকালীন সময়ের জন্য ইংল্যান্ড ক্রিকেট দলের সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার ও ডার্বিশায়ারের প্রতিনিধিত্ব করেছেন। দলে তিনি মূলতঃ ডানহাতি মিডিয়াম-ফাস্ট বোলারের দায়িত্ব পালন করতেন। এছাড়াও, নিচেরসারিতে ডানহাতে ব্যাটিং করতেন টিম মানটন।
খেলোয়াড়ী জীবনের অধিকাংশ সময়ই ওয়ারউইকশায়ারের পক্ষে কাউন্টি ক্রিকেটে অংশ নিয়েছেন টিম মানটন। ১৯৮৫ সালে কাউন্টি দলটির পক্ষে সফরকারী জিম্বাবুয়ে একাদশের বিপক্ষে প্রথম-শ্রেণীর খেলায় অভিষেক ঘটে তার। এক বছর পর কাউন্টি চ্যাম্পিয়নশীপে প্রথমবারের মতো অংশ নেন। তিনবার ওয়ারউইকশায়ারের ‘মৌসুমের সেরা খেলোয়াড়’ মনোনীত হন। তন্মধ্যে, ১৯৯৪ সালে তিনটি শিরোপা জয়ী ওয়ারউইকশায়ার দলের সদস্যরূপে ৮১ উইকেট দখল করেছিলেন তিনি।
খেলোয়াড়ী জীবনে আঘাত তার অন্যতম অনুষঙ্গ ছিল। আঘাতের কারণে ১৯৯৫ সালের অর্ধেক সময় ও ১৯৯৭ সালের পুরোটা সময় নষ্ট হয়ে যায়। তবে, ১৯৯৮ ও ১৯৯৯ সালে বল হাতে নিয়ে ২০-এর কম গড়ে উইকেট পেয়েছেন তিনি।
২০০০ সালে ডার্বিশায়ারে স্থানান্তরিত হন। জুলাই, ২০০১ সালে সর্বশেষ প্রথম-শ্রেণীর খেলায় অংশ নেন। সামগ্রিকভাবে সকল প্রথম-শ্রেণীর খেলায় অংশ নিয়ে ২৫.৮৬ গড়ে ৭৩৭টি উইকেট লাভে সক্ষমতা দেখিয়েছেন টিম মানটন।
সমগ্র খেলোয়াড়ী জীবনে দুই টেস্টে অংশগ্রহণ করেছেন তিনি। ২ জুলাই, ১৯৯২ তারিখে টেস্ট অভিষেক ঘটে টিম মানটনের। কিন্তু, দলে তেমন কোন ভূমিকা রাখতে পারেননি। ফলে তাকে আর দলে নেয়া হয়নি। ব্যাটসম্যান হিসেবে তিনি খুবই দূর্বলমানের ছিলেন। প্রথম-শ্রেণীর ক্রিকেটে তার ব্যাটিং গড় ১০-চেয়ে সামান্য বেশি। ২৭২ ইনিংস ব্যাটিং করে ব্যক্তিগত সর্বোচ্চ অপরাজিত ৫৪ রান তুলেন।
১৯৯৫ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন তিনি।
ক্রিকেট লেখক কলিন বেটম্যান মন্তব্য করেন যে, ৬ ফুট ৬ ইঞ্চি উচ্চতাকে কাজে লাগিয়ে বলকে সুইং করার অধিকারী টিম মানটন কেবলমাত্র ইংরেজ পরিবেশেই নিজ নামকে তুলে ধরতে পেরেছেন।
ইংরেজি উদ্যান, ইয়েরেভান

ইংরেজি উদ্যান (, "Angliakan aygi") আর্মেনিয়ারি একটি প্রসিদ্ধ উদ্যান। সর্বসাধারণের জন্য অধিগম্য এ উদ্যানটি আর্মেনিয়া ইয়েরেভান ইতালি রাস্তা তে অবস্থিত। এটি কেন্ট্রন জেলার শহরের মাঝামাঝি ২.৫ হেক্টর এলাকা জুড়ে বিস্তৃত। ঠিক প্রজাতন্ত্র চত্বর, ইয়েরেভান-এর দক্ষিণে।
১৮৬০-এর দশকের শেষের দিকে নির্মিত ইংরেজি উদ্যান ইয়েরেভান শহরের প্রাচীনতম উদ্যানগুলির মধ্যে একটি। প্রথম বিশ্বযুদ্ধের সময় পর্যন্ত এটির প্রায়ই পুনর্নবীকরণ হ্ত এবং ১৯১০ সালে প্রধান সংস্কারের পুনর্নির্মিত হয়। ১৯২০ সালে, ইংরেজি উদ্যান আর্মেনিয়ার আধুনিক ইতিহাসে প্রথমবারের মত ফুটবল ম্যাচ আয়োজন করে এবং ইয়েরেভান আর আলেকজান্দ্রপল দলের মধ্যে খেলা হয়। সোভিয়েত ইউনিয়নের সময় ২৬ টি বাকু প্রতিনিধিদের নামে নামকরণ করা হয়। তবে, আর্মেনিয়া স্বাধীনতার পর, উদ্যানের আগের নামটি পুনরুদ্ধার করা হয়েছিল।
উদ্যানের সীমানাতে অবস্থিত সুধুকহান একাডেমিক থিয়েটার, আর্মেনিয়ার ফ্রেঞ্চ দূতাবাস, আর্মেনিয়ার ইটালিয়ান দূতাবাস এবং বেস্ট ওয়েস্টিয়ান কংগ্রেস হোটেল অফ ইয়েরেভান। ১৯৭৬ সালে, গ্যাব্রিয়েল সুধুকহানের কল্পিত চরিত্র পেপোর একটি স্মৃতিস্তম্ভ উদ্যানের মধ্যে নির্মিত হয়েছিল। উদ্যানের কেন্দ্রীয় ঝরণাসমূহ, বিবাহের ছবি তোলার জন্য একটি জনপ্রিয় স্থান।
পেনিঞ্জ ম্যান্ডিবুল

পেনিঞ্জ ম্যান্ডিবুল (১ম পেনিঞ্জ) হচ্ছে "অস্ট্রালোপিথেকাস বয়েজি" পুরুষের নিচের স্তরের চোয়াল। রিচার্ড লিকি দলের সহযোগী ক্যামোয়া কিমেউ তানজানিয়ার পেনিঞ্জে এটি আবিষ্কার করেন।
অনুমান করা হয়, এর বয়স ১৫ লক্ষ বছরের পুরাতন। এর বড় আকারের চর্বন দাঁত আর ছোট আকৃতির ছেদন দাঁত ছিল; যা বেশ পুরু।
রিয়াল মাদ্রিদ সি

রিয়াল মাদ্রিদ সি রিয়াল মাদ্রিদের দ্বিতীয় সংরক্ষিত দল। ২০১৫ তে ক্লাবটি বন্ধ করে দেওয়া হয়। তবে ২০২৩ সালে দলটিকে পুনরায় চালু করা হয়।
১৯৫২ সালে রিয়াল মাদ্রিদ এই অপেশাদার দলটি গঠন করে।
১৯৯১ সালে নামকরণ নিয়ে নতুন নিয়মের কারণে ক্লাবটির নাম পরিবর্তন করে রাখা হয় "রিয়াল মাদ্রিদ সি"।খরচ কমানোর উদ্দেশ্যে ২০১৫ সালে ক্লাবটি বন্ধ করে দেয় রিয়াল মাদ্রিদ কর্তৃপক্ষ।
রিচার্ড ডিক্স

রিচার্ড ডিক্স (; জন্ম: আর্নস্ট কার্লটন ব্রিমার, ১৮ জুলাই ১৮৯৩ - ২০ সেপ্টেম্বর ১৯৪৯) ছিলেন একজন মার্কিন চলচ্চিত্র অভিনেতা। তিনি নির্বাক ও সবাক দুই ধরনের চলচ্চিত্রে অভিনয় করে জনপ্রিয়তা অর্জন করেন। তার পর্দায় ভাবমূর্তি ছিল কর্কশ ও বলিষ্ঠ। তিনি শ্রেষ্ঠ চলচ্চিত্রের জন্য একাডেমি পুরস্কার বিজয়ী "সিমারন" (১৯৩১) চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।
ডিক্স ১৮৯৩ সালের ১৮ই জুলাই মিনেসোটায় সেন্ট পলে জন্মগ্রহণ করেন। তিনি সেখানেই পড়াশুনা করেন এবং তার পিতার ইচ্ছানুসারে শল্যচিকিৎসক হওয়ার জন্য পড়াশুনা করেন। মিনেসোটা বিশ্ববিদ্যালয় থেকে পাস এক বছর পর তিনি ব্যাংকে চাকুরি শুরু করেন এবং সন্ধ্যায় মঞ্চে প্রশিক্ষণ নিতেন। তিনি স্থানীয় একটি স্টক কোম্পানিতে তার পেশাদার কর্মজীবন শুরু করেন। এই কাজের বদৌলতে তিনি নিউ ইয়র্ক সিটিতে একই ধরনের এক কোম্পানিতে যোগ দেন। তার পিতার মৃত্যুর পর তাকে তার মাতা ও এক বোনের ভরণপোষণের দায়িত্ব নিতে হয়। তিনি লস অ্যাঞ্জেলেসে যান এবং মরস্কো স্টক কোম্পানির প্রধান অভিনেতা হিসেবে কাজ শুরু করেন। তার সেখানকার সফলতার জন্য প্যারামাউন্ট পিকচার্স তাকে চলচ্চিত্রের জন্য চুক্তিবদ্ধ করে।
ডিক্স ১৯৪৯ সালের ১২ই সেপ্টেম্বর নিউ ইয়র্ক থেকে লস অ্যাঞ্জেলেসে যাওয়ার ট্রেনে অথবা ফ্রান্স থেকে ফেরার পথে জাহাজে মারাত্মক হৃদাঘাতে আক্রান্ত হন। আটদিন পর তিনি হলিউড প্রেসবাইটেরিয়ান হাসপাতালে মৃত্যুবরণ করেন। তাকে ক্যালিফোর্নিয়ার গ্লেনডেলের ফরেস্ট লন মেমোরিয়াল পার্ক সেমেটারিতে সমাহিত করা হয়।
জেমস ব্রোলিন

জেমস ব্রোলিন (; জন্ম: ক্রেইগ কেনেথ ব্রুডারলিন, ১৮ জুলাই ১৯৪০) হলেন একজন মার্কিন অভিনেতা, প্রযোজক ও পরিচালক। তিনি টেলিভিশনে সিটকম ও সোপ অপেরা এবং চলচ্চিত্রে অভিনয়ের জন্য সর্বাধিক পরিচিত। ব্রোলিন টেলিভিশনে তার কাজের স্বীকৃতি হিসেবে দুটি এমি পুরস্কার ও দুটি গোল্ডেন গ্লোব পুরস্কার অর্জন করেছেন। ২০১৬ সালে হলিউড ওয়াক অব ফেমে তার নামে তারকা খচিত হয়।
তিনি অভিনেত্রী বারবারা স্ট্রাইস্যান্ডের স্বামী এবং অভিনেতা জশ ব্রোলিনের পিতা।
ব্রোলিন ১৯৪০ সালের ১৮ই জুলাই ক্যালিফোর্নিয়া অঙ্গরাজ্যের লস অ্যাঞ্জেলেস শহরের ওয়েস্টউডে জন্মগ্রহণ করেন। তার পিতা হেনরি হার্স্ট ব্রুডারলিন ছিলেন একজন দালানকোঠা নির্মাণ ব্যবস্থাপক ও মাতা হেলেন সু (জন্মনাম: মানসুর) ছিলেন একজন গৃহিণী। দুই ভাই ও দুই বোনের মধ্যে ব্রোলিন সবার বড়।
ব্রোলিন ১৯৬৮ সালে ইউনিভার্সাল স্টুডিওজে বদলি হন এবং সেখানে তিনি প্রবীণ অভিনেতা রবার্ট ইয়াংয়ের সাথে চিকিৎসা নাট্যধর্মী "মার্ক ওয়েলবি, এম.ডি." (১৯৬৯-১৯৭৬) ধারাবাহিকে সহশিল্পী হিসেবে কাজের জন্য অডিশন দেন। ধারাবাহিকটি সে সময়ে শীর্ষ রেটিংপ্রাপ্ত টেলিভিশন অনুষ্ঠান ছিল। ব্রোলিন তরুণ ও দক্ষ সহকারী চিকিৎসক ডক্টর স্টিভেন কিলি চরিত্রে অভিনয়ের জন্য ব্যাপক খ্যাতি অর্জন করেন। ইয়াং ও ব্রোলিনের মধ্যকার রসায়ন সফলতা লাভ করে এবং তরুণীদের মধ্যেও এই ধারাবাহিকে প্রদর্শিত চিকিৎসা বিষয়ক ঘটনাবলি নিয়ে আগ্রহ জন্মে। ১৯৭০ সালে প্রচারিত প্রথম মৌসুমে অভিনয়ের জন্য ব্রোলিন সেরা পার্শ্ব অভিনেতা বিভাগে এমি পুরস্কার অর্জন করেন এবং টানা আরও তিনবার এই পুরস্কারের মনোনয়ন লাভ করেন। এছাড়া তিনি তিনটি মনোনয়ন থেকে ১৯৭১ ও ১৯৭৩ সালে দুটি গোল্ডেন গ্লোব পুরস্কার অর্জন করেছেন।
১৯৮৩ সালে ব্রোলিন টেলিভিশনে ফিরে আসেন এবং এবিসি চ্যানেলে প্রযোজক অ্যারন স্পেলিংয়ের রাত্রীকালীন সোপ অপেরা "হোটেল"-এ অভিনয় করেন। এই ধারাবাহিকে তাকে হোটেল ব্যবস্থাপক পিটার ম্যাকডারমট চরিত্রে দেখা যায়। এই ধারাবাহিকে অভিনয় করে তিনি শ্রেষ্ঠ নাট্যধর্মী টেলিভিশন ধারাবাহিক অভিনেতা বিভাগে ১৯৮৪ ও ১৯৮৫ সালে দুটি গোল্ডেন গ্লোব পুরস্কারের মনোনয়ন লাভ করেন।
২০০৩ সালে তিনি "দ্য রেগান্স" টেলিভিশন চলচ্চিত্রে রোনাল্ড রেগন ভূমিকায় অভিনয় করেন। চলচ্চিত্রটি সিবিএস চ্যানেলে প্রচারের কথা ছিল, কিন্তু সৃজনশীল বৈপরীত্য, কাহিনির বিতর্ক, ও অত্যধিক ব্যয়ের জন্য সিবিএস চলচ্চিত্রটি নেয়নি। পরবর্তীকালে এটি শোটাইম চ্যানেলে প্রচারিত হয়। এই চরিত্রে অভিনয়ের জন্য ব্রোলিন তার পঞ্চম এমি ও গোল্ডেন গ্লোব পুরস্কারের মনোনয়ন লাভ করেন।
রিং উদ্যান

রিং উদ্যান (); একটি সর্বসাধারণের জন্য উদ্যান, আর্মেনিয়া ইয়েরেভানের কেন্ট্রন জেলা অবস্থিত। এটি যুব উদ্যান নামেও পরিচিত। উদ্যানটি টিগরান মেটস রাস্তার দক্ষিণে, সেন্ট গ্রেগরির ক্যাথিড্রাল থেকে শুরু হয়ে ম্যাসটোটস এভিনিউ এর কাছাকাছি উত্তর দিকে পপলাভক হ্রদের সঙ্গে শেষ। উদ্যানটি খানজহান, ইয়র্ভান্ড কোচার, অ্যালেক্স ম্যানোজিয়ান, মোসকোভিয়ান এবং ইসহাকিয়ান রাস্তার পাশ দিয়ে ইয়েরেভান শহরের পূর্ব অংশকে চারপাশে রেখে একটি অর্ধবৃত্তাকার আকৃতির মতন তৈরি হয়। উদ্যানটির আনুমানিক দৈর্ঘ্য ২৫০০ মিটার এবং গড় প্রস্থ ১২০ মিটার।
২০১২ সালের অক্টোবরে, রিং উদ্যানের "পৃষ্ঠপোষক ওয়াকওয়ে" সর্ব সাধারণের জন্য খোলা হয়, সেখানে ছয়জন বিশিষ্ট আর্মেনীয় পৃষ্ঠপোষকেরদের মূর্তি রাখা আছে, তারা হলেন: বোগোস্ নুবার, আলেকজান্ডার মন্টশান, অ্যালেক্স ম্যানোওজিয়ার, ক্যালউইচ গোলবিনকান, মিকেল আরামায়ান্ট এবং হভ্যান্স লেজরিয়ান।
লংগদু থানা

লংগদু থানা বাংলাদেশের রাঙ্গামাটি জেলার অন্তর্গত লংগদু উপজেলার একটি থানা।
লংগদু থানা গঠিত হয় ১৮৬১ সালে।
লংগদু উপজেলার ৭টি ইউনিয়নের প্রশাসনিক কার্যক্রম লংগদু থানার আওতাধীন।